**KLASA: 406-01/14-03/13**

**URBROJ: 332-02-01/1-14-02**

**Zagreb, 28. studenoga 2014.**

**POZIV NA DOSTAVU PONUDA**

Na temelju članka 18. stavka 3. Zakona o javnoj nabavi (Narodne novine, br. 90/11, 83/13, 143/13 i 13/14), članka 9. Pravilnika o nabavi robe, radova i usluga u vrijednosti do 200.000,00 kn i članka 20. Statuta Agencije za strukovno obrazovanje i obrazovanje odraslih, Agencija za strukovno obrazovanje i obrazovanje odraslih objavljuje poziv na dostavu ponuda za predmet nabave **trening trenera.**

Predmet nabave je trening trenera prema Tehničkim specifikacijama koje se nalaze u Dokumentaciji za nadmetanje i sastavni su dio ove odluke.

Nabava će se provesti u skladu s člankom 9. Pravilnika o nabavi robe, radova i usluga u vrijednosti do 200.000,00 kn, u jednostavnom ograničenom postupku.

Poziv za dostavu ponude objavljen je na mrežnim stranicama Agencije 3. prosinca 2014.

Sklapanje ugovora za nabavu ponudit će se ponuditelju koji ponudi ekonomski najpovoljniju ponudu prema kriterijima razrađenim u Dokumentaciji za nadmetanje.

Ponude je potrebno dostaviti najkasnije do 8. prosinca 2014., do 16 sati u Pisarnicu Agencije, s naznakom „ne otvarati“.

Ponude treba dostaviti u pisanom obliku, potpisane i ovjerene od ovlaštene osobe ponuditelja.

Ponuda mora sadržavati naziv ponuditelja i podatke tražene Dokumentacijom za nadmetanje.

Kriterij odabira je ekonomski najpovoljnija ponuda.

Povjerenstvo će izvršiti pregled i odabir ponuda te predložiti ravnatelju sklapanje ugovora najkasnije u roku od 3 dana.

S odabranim ponuditeljem, sklopit će se ugovor.

Ostali ponuditelji obavijestit će se u pisanom obliku najkasnije 3 dana od sklapanja ugovora.

Rok isporuke je prosinac 2014. do ožujka 2015.

Ravnatelj

Ivan Šutalo, dipl. ing.

**DOKUMENTACIJA ZA NADMETANJE**

1. **OPIS PREDMETA NABAVE**

Predmet nabave je usluga edukacije radnika Agencije za strukovno obrazovanje i obrazovanje odraslih - stručnog usavršavanja ili osposobljavanja u području vođenja programa obrazovanja odraslih - **trening trenera**.

Svrha edukacije je obučiti radnike Agencije kako bi mogli efikasno prenositi relevantna znanja i vještine svojim korisnicima, nastavnicima u inicijalnom i kontinuiranom strukovnom obrazovanju.

Program treba obuhvatiti i osigurati cjeloviti proces; od planiranja do evaluacije uz iskustveno učenje.

1. **UVJETI NABAVE**

Ponudu mogu dostaviti svi zainteresirani pravni subjekti registrirani za pružanje usluga edukacija, treninga i coaching-a ili u širem smislu - obrazovanja odraslih.

Ponuditelji moraju dostaviti izvod iz trgovačkog suda kojim dokazuju ispunjenost uvjeta za dostavu ponude.

Ponuditelj osigurava prostor za izvođenje edukacije. Mjesto izvršenja je Zagreb.

Planirano vrijeme edukacije je prosinac 2014. do ožujka 2015.

Dostavljena ponuda mora sadržavati navode o:

* rokovima izvršenja
* mjestu izvršenja
* cijeni ponude (cijenu ponude potrebno je prikazati na način da se iskaže cijena bez PDV-a, iznos PDV-a te ukupna cijena ponude s PDV-om na bazi 14, 16, 18 i 20 sudionika)

Ponudi obavezno priložiti i program edukacije

1. **KRITERIJ ODABIRA**
	1. cijena
	2. kompetencije koje se stječu programom,
	3. trajanje,
	4. moduli programa,
	5. reference predavača (obrazovanje, iskustvo),
	6. kvaliteta prostora (blizina, estetika, nema ometanja…)
	7. kvaliteta i dizajn materijala za polaznike
	8. dostupnost predavača polaznicima tijekom i nakon završetka programa

Svaki od kriterija boduje se ocjenom od jedan do pet, najpovoljnija je ponuda koja dobije najviše bodova.

Kriterij pod I., vidljiv je iz same ponude.

Kriterij pod II. do IV., vidljiv je iz programa koji se dostavlja uz ponudu, a ako nije, potrebno je dostaviti izjavu o ispunjenosti kriterija.

Ponudi obavezno priložiti i dokaze i/ili izjave o kriterijima odabira pod točkom V. do VIII., ako postoje. U slučaju da nema dokaza, kriterij nije moguće vrednovati.